1.

A II. melléklet a következőképpen módosul: a) A „kedvezményezett” és a „fizető” 1. cikkben meghatározott fogalommeghatározása helyébe a következő szöveg lép: „— »kedvezményezett«: olyan TARGET2-résztvevő, amelynek PM-számláját jóváírják a fizetési megbízás kiegyenlítésének eredményeképpen, a szó e melléklet 39. cikkében történő használata kivételével, — »fizető«: olyan TARGET2-résztvevő, amelynek PM-számláját megterhelik a fizetési megbízás kiegyenlítésének eredményeképpen, a szó e melléklet 39. cikkében történő használata kivételével,”. b) A 8. cikk (4) bekezdésének c) pontja helyébe a következő szöveg lép: „c) ha a [írja be a KB nevét] értékelése szerint az ilyen részvétel veszélyeztetné a TARGET2-[KB neve/országkód] vagy bármely más TARGET2-rendszerösszetevő általános stabilitását, megbízhatóságát és biztonságát, vagy ha az veszélyeztetné a [írja be a KB nevét] feladatainak [hivatkozás a megfelelő nemzeti jogszabályra]-ban és a Központi Bankok Európai Rendszere és az Európai Központi Bank Alapokmányában leírt teljesítését, vagy pedig prudenciális okból jelent kockázatot.” c) A 34. cikk (2) bekezdésének e) pontja helyébe a következő szöveg lép: „e) bármely olyan, résztvevővel kapcsolatos esemény bekövetkezik, ami a [írja be a KB nevét] értékelése szerint veszélyeztetné a TARGET2-[írja be a KB/országhivatkozást] vagy bármely más TARGET2-rendszerösszetevő általános stabilitását, megbízhatóságát és biztonságát, vagy ha az ilyen résztvevő veszélyeztetné a [írja be a KB nevét] feladatainak [hivatkozzon a megfelelő nemzeti jogszabályra]-ban és a Központi Bankok Európai Rendszere és az Európai Központi Bank Alapokmányában leírt teljesítését, vagy pedig prudenciális okból jelent kockázatot; és/vagy”. d) A 39. cikk a következőképpen módosul: i. az „Adatvédelem, pénzmosás megelőzése és kapcsolódó kérdések” cím helyébe az „Adatvédelem, pénzmosás megelőzése, igazgatási vagy korlátozó intézkedések és kapcsolódó kérdések” cím lép; ii. a szöveg a következő (3) bekezdéssel egészül ki: „(3) A fizető vagy a kedvezményezett fizetési szolgáltatójaként eljáró résztvevőknek meg kell felelniük az Európai Unió működéséről szóló szerződés 75. vagy 215. cikke alapján kirótt igazgatási vagy korlátozó intézkedésekből eredő összes követelménynek, ideértve a tranzakciók feldolgozásával kapcsolatban az illetékes hatóságoknak történő bejelentéssel vagy azok hozzájárulásának beszerzésével kapcsolatos követelményt. Ezen túlmenően: a) a [KB neve beillesztendő] fizető résztvevő fizetési szolgáltatója: i. a résztvevőnek kell megtennie a szükséges bejelentést vagy beszereznie a hozzájárulást azon központi bank képviseletében, amely a bejelentésre vagy a hozzájárulás beszerzésére elsődlegesen köteles, és át kell adnia a [KB neve beillesztendő] a bejelentés megtételének vagy a hozzájárulás megadásának bizonyítékait; ii. a résztvevő mindaddig nem viheti be a TARGET2-be az átutalási megbízást, ameddig nem kapja meg a [KB neve beillesztendő]-tól az arra vonatkozó visszaigazolást, hogy a fizető fizetési szolgáltatójának képviseletében a szükséges bejelentést megtették, illetve a hozzájárulást megadták; b) amennyiben a [KB neve beillesztendő] a fizető résztvevő fizetési szolgáltatója, a résztvevőnek kell megtennie a szükséges bejelentést vagy beszereznie a hozzájárulást azon központi bank képviseletében, amely a bejelentésre vagy a hozzájárulás beszerzésére elsődlegesen köteles, és át kell adnia a [KB neve beillesztendő] a bejelentés megtételének vagy a hozzájárulás megadásának bizonyítékait. E bekezdés alkalmazásában a »fizetési szolgáltató«, »fizető« és »kedvezményezett« az irányadó igazgatási vagy korlátozó intézkedésben hozzájuk rendelt jelentéssel bír.”